Държавен вестник, бр. 51, 2011 г., стр. 49

БРОЙ  51	
Д Ъ Р Ж А В Е Н  В Е С Т Н И К 	
СТР.  49  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ЗДРАВЕОПАЗВАНЕТО
ЗАПОВЕД № РД-09-164
от 28 юни 2011 г.
На основание чл. 1, буква „б“, чл. 4, т. 3 и 
чл. 6, буква „г“ от Конвенция № 50 на Съвета на 
Европа за разработване на Европейската фарма­
копея от 22 юли 1964 г., допълнена с Протокол 
№ 134 от 1 ноември 1992 г. и ратифицирана със 
Закона за ратифициране на Конвенция № 50 
на Съвета на Европа за разработване на Ев­
ропейската фармакопея (ДВ, бр. 55 от 2004 г.), 
Резолюция AP-CPH (11) 5 на Съвета на Европа 
и чл. 12, ал. 3 и 4 от Закона за лекарствените 
продукти в хуманната медицина нареждам:
1. Определям 1 юли 2011 г. за дата на вли­
зане в сила на територията на Република Бъл­
гария на преработената глава на Европейската 
фармакопея 5.2.8 „Минимизиране на риска от 
предаване на животински спонгиформни енцефа­
лопатогенни агенти чрез лекарствени продукти 
за хуманна и ветеринарна употреба“, одобрена 
на 3 май 2011 г. от Комисията на Европейската 
фармакопея и утвърдена на 28 май 2011 г. от 
Европейския комитет относно фармацевтични 
продукти и фармацевтични грижи (CD-P-PH). 
2. Заповедта да се публикува на страницата 
на Изпълнителната агенция по лекарствата в 
интернет. 
Министър: Ст. Константинов
8009
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-233
от 11 април 2011 г.
На основание чл. 118, ал. 3 и чл. 119 ЗВД, 
чл. 25, ал. 4 от Закона за администрацията 
във връзка с взето решение на работна среща 
с представители на Българския ветеринарен 
съюз нареждам:
Изменям т. 2.2 „Диагностични изследвания“ 
от Държавната профилактична програма за за­
дължителните мерки за профилактика и борба 
срещу болестите по животните през 2011 г., 
утвърдена със Заповед № РД-09-3 от 4 януари 
2011 г., както следва:
I. В подточка 2.2.1 „Алергични диагностичи 
изследвания“, подточка 2.2.1.1 „Туберкулоза 
говеда“:
1. Подточка 2.2.1.1.1 се изменя така: „Едно­
кратно интрадермално изследване (през пролет-
та – март – май) на всички говеда, навършили 
шестседмична възраст, в стада, свободни от 
туберкулоза. През есента (септември – ноември) 
се изследват всички говеда, пропуснати при 
пролетното изследване, и всички новородени 
телета, навършили шестседмична възраст, които 
не са били изследвани през пролетта.“ 
2. Подточки 2.2.1.1.2 и 2.2.1.1.3 се отменят. 
II. В т. 2.2.3 „Лабораторно-диагностични 
изследвания“:
1. В подточка 2.2.3.4 „Бруцелоза говеда 
(Brucella abortus)“:
а) подточка 2.2.3.4.1 се изменя така: „Ед­
нократно серологично изследване на всички 
говеда на възраст над 12 месеца.“;
б) подточка 2.2.3.4.2 се отменя;
в) подточка 2.2.3.4.5 се изменя така: „Дву­
кратно серологично изследване на мъжките 
разплодни животни.“
2. В подточка 2.2.3.5 „Бруцелоза овце и 
кози (Brucella melitensis)“ подточка 2.2.3.5.3 се 
изменя така: „От всяко сборно стадо, отглеж­
дано в селище, в което има повече от 50 броя 
женски индивиди в репродуктивна възраст, за 
серологично изследване се вземат 25 % от броя 
на женските индивиди, достигнали разплодна 
възраст (полова зрялост или даващи мляко), 
от всяко стадо. В областите Хасково, Ямбол, 
Сливен, Стара Загора, Смолян и Кърджали се 
извършва еднократно серологично изследване на 
всички женски индивиди, достигнали разплодна 
възраст (полова зрялост или даващи мляко).“
Контрола по изпълнението на заповедта 
възлагам на изпълнителния директор на Бъл­
гарската агенция по безопасност на храните.
Министър: М. Найденов
7687
ЗАПОВЕД № РД-46-441
от 6 юни 2011 г.
На основание чл. 17, ал. 8 ЗСПЗЗ във връзка 
с одобрен протокол по чл. 26, ал. 11 ППЗСПЗЗ 
от Областна дирекция „Земеделие“ – Велико 
Търново, и Заповед № РД-09-478 от 01.06.2010 г. 
нареждам:
Да се преработи частично влезлият в сила 
план за земеразделяне (картата на възста­
новената собственост) на земеделски земи в 
землището на с. Деляновци (ЕКАТТЕ 20630), 
община Свищов, област Велико Търново, за 
имоти с № 055022, 055023 и 055030 с обща площ 
на преработката 3,332 дка.
Заповедта да се доведе до знанието на дирек­
тора на Областна дирекция „Земеделие“ – Вели­
ко Търново, и началника на Общинската служба 
по земеделие – Велико Търново, за сведение и 
изпълнение.
Контрола по изпълнението на тази заповед 
възлагам на главния директор на Главна дирек­
ция „Земеделие, гори и поземлени отношения“.
Заповедта подлежи на обжалване по реда на 
Административнопроцесуалния кодекс.
За министър: Св. Боянова
7688